रांची. मैट्रिक का रिजल्ट जारी होने के साथ ही इंटरमीडिएट में एडमिशन के लिए राजधानी के कॉलेजों में छात्र-छात्राओं की भीड़ जुटने लगी है। सभी कॉलेजों में फॉर्म मिल रहे हैं। कई कॉलेजों में सीधे नामांकन के लिए भी कटऑफ मार्क्स निर्धारित कर दिए गए हैं। रांची के सेंट जेवियर्स कॉलेजों में इंटरमीडिएट के तीनों संकाय (साइंस, आर्ट्स और कॉमर्स) सत्र 2013-15 के लिए ऑनलाइन फॉर्म भरे जा रहे हैं।
कॉलेजों में एडमिशन की स्थिति
संत जेवियर कॉलेज : इस कॉलेज में इंटर में नामांकन के लिए विद्यार्थी कॉलेज की वेबसाइट से फॉर्म डाउनलोड कर सकते हैं। फॉर्म आठ जून तक डाउनलोड किया जा सकता है। यहां नामांकन टेस्ट के आधार पर होगा। टेस्ट 10 जून को लिया जाएगा। छात्रों की सुविधा के लिए टेस्ट का समय कॉलेज की वेबसाइट पर जारी कर दिया गया है।
मारवाड़ी कॉलेज : यहां इंटर में एडमिशन के लिए फॉर्म पांच जून तक मिलेगा। फॉर्म जमा करने की अंतिम तिथि छह जून निर्धारित है। फॉर्म कॉलेज कार्यालय से सुबह आठ से दोपहर दो बजे तक प्राप्त किया जा सकता है।
डोरंडा कॉलेज : इस कॉलेज में फॉर्म वितरण शुरू है। फॉर्म कॉलेज कार्यालय से प्राप्त किया जा सकता है। 60 फीसदी अंक लानेवाले विद्यार्थी कॉलेज में सीधे नामांकन ले सकते हैं।
निर्मला कॉलेज
इस कॉलेज में इंटर में नामांकन के लिए फॉर्म उपलब्ध है। फॉर्म 10 जून तक कॉलेज कार्यालय से प्राप्त किया जा सकता है। तीन सौ रुपए देकर फॉर्म प्राप्त किया जा सकता है।
गोस्सनर कॉलेज : इस कॉलेज में नामांकन के लिए फॉर्म तीन सौ रुपए के भुगतान पर प्राप्त किया जा सकता है। कॉलेज में इंटर में तीनों संकाय की पढ़ाई होती है। फॉर्म कॉलेज कार्यालय से प्राप्त किया जा सकता है।
एसएस मेमोरियल कॉलेज : इस कॉलेज में फॉर्म वितरण जारी है। कॉलेज में इंटर तीनों संकाय के लिए फॉर्म उपलब्ध है। 60 फीसदी अंक लानेवाले विद्यार्थी सीधा नामांकन ले सकते हैं।
संत अन्ना इंटर कॉलेज : इस कॉलेज में फॉर्म उपलब्ध है। फॉर्म की कीमत 150 रुपए निर्धारित है। कला और वाणिज्य संकाय में 60 फीसदी और विज्ञान में 65 फीसदी अंक लानेवाले विद्यार्थी सीधा नामांकन ले सकते हैं।
उसरुलाइन इंटर कॉलेज : इस कॉलेज में फॉर्म वितरण जारी है। फॉर्म कॉलेज कार्यालय से प्राप्त किया जा सकता है। कॉलेज में इंटर तीनों संकाय की पढ़ाई होती है। दो सौ रुपए देकर फॉर्म लिया जा सकता है।
महेंद्र प्रसाद इंटर महिला कॉलेज
इस कॉलेज में इंटर में सीधा नामांकन जारी है। नामांकन के लिए फॉर्म वितरण भी शुरू कर दिया गया है।
योगदा सत्संग कॉलेज
इस कॉलेज में फॉर्म का वितरण जारी है। फॉर्म की कीमत सौ रुपए है। प्रथम श्रेणी के विद्यार्थी यहां सीधा नामांकन ले सकते हैं।
संजय गांधी मेमोरियल कॉलेज
इस कॉलेज में फॉर्म उपलब्ध है। 45 फीसदी से अधिक अंक लानेवाले विद्यार्थी सीधा नामांकन ले सकते हैं।
hin_Deva hin_Deva hin_Deva hin_Deva hin_Deva mar_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva bho_Deva hin_Deva